**Proses Enwebu
Bardd Cenedlaethol Cymru**

**Cwestiynau Cyffredin**

Os nad ydych chi’n gweld ateb i’ch cwestiwn yma, [cysylltwch â ni](https://www.llenyddiaethcymru.org/contact/) am fwy o wybodaeth.

**Y Broses Enwebu**

**Pwy sy’n gallu enwebu?**

Rydym yn croesawu enwebiadau gan

* Sefydliadau, elusennau a grwpiau
* Unigolion
* Gall feirdd fynegi diddordeb yn y cyfle eu hunain hefyd

**Ydi enwebiadau yn gyfrinachol?**

Ydyn. Ni fydd enwau’r beirdd sydd wedi eu henwebu yn cael eu rhannu’n gyhoeddus ar unrhyw gam o’r broses.

**Ydi sefydliad / unigolyn yn gallu enwebu mwy nag un bardd?**

Ydyn, mae modd i unigolion a sefydliadau enwebu mwy nag un bardd os ydynt yn dymuno gwneud hynny.

**Yw faint o enwebiadau mae beirdd yn eu cael yn bwysig?**

Nac ydi – bydd y panel asesu yn derbyn rhestr gyda phob enw yn ymddangos arno unwaith, wnaeth faint o enwebiadau mae’r bardd wedi ei dderbyn.

**Os yw sefydliad neu unigolyn yn enwebu bardd, oes angen iddynt dderbyn caniatâd y bardd a darparu manylion cyswllt y bardd maen nhw’n ei enwebu?**

Nac oes, rydym am wneud y broses enwebu mor hawdd a syml a phosib.

Bydd Llenyddiaeth Cymru yn cysylltu â phob bardd sydd wedi ei enwebu i ofyn a ydynt yn dymuno cael eu hystyried ar gyfer rôl Bardd Cenedlaethol Cymru, byddant hefyd yn cael eu gwahodd i gyflwyno mynegiant o ddiddordeb (dim mwy na 200 gair).

**COFIWCH FEIRDD**, mae modd cofrestru ar [Restr Awduron Cymru](https://www.llenyddiaethcymru.org/rhestr-awduron-cymru/) er mwyn rhannu’ch manylion cyswllt cyhoeddus a gwneud y broses yn haws!

**A fydd Llenyddiaeth Cymru’n rhoi gwybod i feirdd eu bod wedi eu henwebu?**

Byddwn, ond ni fyddwn yn datgelu pwy wnaeth enwebu.

Fe wnawn ni ofyn a ydynt yn dymuno cael eu hystyried ar gyfer rôl Bardd Cenedlaethol Cymru, byddant hefyd yn cael eu gwahodd i gyflwyno mynegiant o ddiddordeb (dim mwy na 200 gair).

**Beth yw amserlen y broses?**

* 20 Ionawr hyd 14 Mawrth 2022 – Y cyfnod enwebu
* 14 hyd 28 Mawrth – Llunio rhestr fer:
	+ Bydd pob enwebiad yn cael ei wirio gan staff Llenyddiaeth Cymru i sicrhau fod yr enwebai yn gymwys ar gyfer y rôl
	+ Dau aelod o’r Panel Penodi a dau aelod o staff Llenyddiaeth Cymru yn sifftio trwy’r ceisiadau gan lunio rhestr fer ddrafft
	+ Y Panel Penodi yn cwrdd i adolygu’r enwebiadau a’r rhestr fer ddrafft cyn cadarnhau rhestr fer o feirdd i’w gwahodd i ymgeisio ar gyfer y rôl
* Wythnos 28 Mawrth – Hysbysu rhestr fer o feirdd eu bod wedi eu dethol i’w gwahodd i ymgeisio ar gyfer y rôl
* 28 Mawrth hyd 26 Ebrill – Beirdd y rhestr fer i lunio a chyflwyno cais llawn ar gyfer y rôl (gweler isod: **Beth fydd angen i’r beirdd ar y rhestr fer ei gyflwyno?)**
* Y Panel Penodi i edrych dros bob cais. Bydd rhestr fer bellach o feirdd yn cael eu gwahodd i gyfweliad.
* 19 Mai – 1 Mehefin – Aelodau o’r Panel Penodi a staff Llenyddiaeth Cymru i gyfweld rhestr fer o feirdd
* 6 Mehefin – Hysbysu’r bardd llwyddiannus
* Diwedd Mehefin – Cyhoeddi enw Bardd Cenedlaethol Cymru 2022-2025

**Pwy Sy’n Gymwys?**

**Pwy sy’n gymwys i wneud cais am y cyfle hwn?**

Dyma gyfle unwaith mewn bywyd i berson eithriadol, mae’r rhinweddau sy’n nodweddu Bardd Cenedlaethol Cymru yn adlewyrchu hynny:

* Rhaid bod Bardd Cenedlaethol Cymru yn byw yng Nghymru.
* Rydym yn edrych am fardd â gweledigaeth bersonol gref ynghylch yr amryw ffyrdd y gall barddoniaeth drawsnewid bywydau er gwell. Mae hwn yn gyfle anhygoel, ac fel Bardd Cenedlaethol Cymru byddwn yn dod â’ch syniadau eich hunain am beth yw Bardd Cenedlaethol Cymru, a beth ddylai blaenoriaethau’r cynllun fod am y tair blynedd nesaf.
* Rhaid i Fardd Cenedlaethol Cymru fod yn gyfathrebwr effeithiol. Rhaid i’r bardd fod â’r gallu i gyfathrebu yn uniongyrchol gydag unigolion, cymunedau a gyda phencampwyr llenyddol eraill yn ogystal â gyda’r wasg a’r cyfryngau yng Nghymru a thu hwnt. Bydd y bardd yn cydweithio'n agos gyda’r tîm yn Llenyddiaeth Cymru, yn ogystal â phartneriaid ag arianwyr eraill.
* Rhaid i’r bardd fod ag agwedd gadarnhaol at y Gymraeg a diwylliannau ac ieithoedd eraill Cymru, a bod yn barod i weld eu gwaith yn cael ei gyfieithu i’r Gymraeg neu’r Saesneg. Bydd cyllideb gyfieithu yn rhan o’r prosiect hwn.
* Bydd angen i’r Bardd Cenedlaethol fod â’r gallu i ysgrifennu am rychwant o themâu. Bydd y Bardd Cenedlaethol yn derbyn ceisiadau niferus gan sefydliadau, elusennau a mentrau amrywiol i ysgrifennu cerddi comisiwn ar themâu penodol. Gallwch weld enghreifftiau o gerddi comisiwn Ifor ap Glyn [yma](https://www.llenyddiaethcymru.org/ein-prosiectau/bardd-cenedlaethol-cymru/cerddi-comisiwn-ifor-ap-glyn/).
* Gofynnwn i’r bardd barchu [gwerthoedd Llenyddiaeth Cymru](https://www.llenyddiaethcymru.org/amdanom-ni/ein-gwerthoedd/).
* Er mwyn sicrhau bod y prosiect yn rhedeg yn effeithlon ac yn llwyddiannus, bydd gofyn i’r bardd fod yn drefnus ac yn barod i gyfathrebu yn gyson â Llenyddiaeth Cymru a phartneriaid prosiect.
* Rhaid i’r bardd fedru ymrwymo i leiafswm o 14 diwrnod gwaith y flwyddyn fel Bardd Cenedlaethol Cymru. Os oes gennych chi unrhyw bryderon am eich argaeledd i gyflawni’r rôl, (e.e. oherwydd cyflogaeth a/neu ddyletswyddau gofal) cysylltwch am sgwrs.
* Byddwn yn cynnig hyfforddiant a chefnogaeth i’r Bardd Cenedlaethol Cymru nesaf, i’w galluogi i feithrin sgiliau a hyder mewn meysydd gwaith newydd.

Am ragor o wybodaeth, darllenwch ein [Galwad am Enwebiadau.](https://www.llenyddiaethcymru.org/ein-prosiectau/bardd-cenedlaethol-cymru/proses-enwebu-bardd-cenedlaethol-cymru/)

**Oes angen gallu barddoni yn Gymraeg ac yn Saesneg ar gyfer bod yn Fardd Cenedlaethol Cymru?**

Nag oes. Yn y gorffennol mae bardd wedi ei benodi sy’n barddoni’n Gymraeg a Saesneg ar yn ail i’r rôl hon; mae’r Bardd Cenedlaethol Cymru presennol, Ifor ap Glyn yn barddoni’n Gymraeg, a’r mwyafrif o’i gerddi comisiwn wedi eu cyfieithu i’r Saesneg.

Fodd bynnag nid yw hyn yn golygu y bydd y Panel Penodi o reidrwydd yn ffafrio bardd sy’n ysgrifennu’n bennaf yn Saesneg. Cyfieithir y cerddi comisiwn i’r Gymraeg neu’r Saesneg, a bydd gofyn i’r Bardd Cenedlaethol gydweithio gyda chyfieithydd creadigol.

**Y Broses Asesu**

**Y Panel Asesu**

Bydd amrywiaeth o unigolion sydd â diddordeb mewn llenyddiaeth a’r byd diwylliannol yng Nghymru a thu hwnt ar y Panel Penodi.

Bydd rhagor o wybodaeth am y Panel Penodi ar ein [gwefan](http://www.llenyddiaethcymru.org/contact/) yn fuan iawn.

**Sut fydd Bardd Cenedlaethol Cymru yn cael eu dethol?**

Caiff pob enwebiad ei wirio gan staff Llenyddiaeth Cymru er mwyn sicrhau bod y bardd yn gymwys ar gyfer y rôl.

Bydd dau aelod o’r Panel a dau aelod o staff yn sifftio’r ceisiadau cymwys gyda’i gilydd, ac yn dethol rhestr fer er mwyn i aelodau’r Panel eu hasesu er mwyn gwahodd beirdd i ymgeisio am y rôl.

Bydd y Panel yn asesu pob cais cyflawn ar y rhestr fer ar wahân, gan ystyried bob cais yn erbyn nodweddion allweddol y rôl.

Bydd y Panel yn gwneud argymhelliad i Llenyddiaeth Cymru a bydd y Prif Weithredwr yn penodi y Bardd Cenedlaethol Cymru nesaf ym Mehefin 2022.

**Beth fydd angen i’r beirdd ar y rhestr fer ei gyflwyno?**

1. Llythyr (dwy dudalen ar y mwyaf) NEU fideo hyd at 5 munud o hyd yn esbonio:
* Eich gweledigaeth ar gyfer eich amser fel Bardd Cenedlaethol Cymru. Beth hoffech chi ganolbwyntio arno neu ei gyflawni yn ystod eich tair blynedd yn y rôl. Efallai yr hoffech chi feddwl am un brif thema i fod yn ganolbwynt arni, er enghraifft argyfwng hinsawdd; cynrychiolaeth neu iechyd a llesiant.
* Enghreifftiau o'r math o brosiectau yr hoffech eu datblygu.
* Pam rydych chi’n dymuno cyflawni’r rôl?
* Pam eich bod chi'n ymgeisydd addas ar gyfer y rôl?
1. Tair cerdd yr ydych wedi’u hysgrifennu sy’n dangos eich addasrwydd i fod yn Fardd Cenedlaethol Cymru (ysgrifenedig neu fideo).
2. CV awdur.

Ch. Ffurflen Monitro Cydraddoldeb ac Amrywiaeth [(ar gael yma).](https://www.surveymonkey.co.uk/r/QXMYFWP)

**Beth sy’n digwydd os ydw i’n cyrraedd y rhestr fer ond yn aflwyddiannus?**

Bydd gan niefer fechan o staff Llenyddiaeth Cymru fynediad at eich cais. Yn unol â’n polisi o adnabod talent, a chyfeirio at ffynonellau eraill, efallai byddwn yn cysylltu â chi ynglŷn â chyfleoedd sy’n berthnasol i’ch cais, eich gwaith creadigol a’ch profiad. I helpu Llenyddiaeth Cymru gydymffurfio â’r Ddeddf Gwarchod Data (GCPR), a wnewch chi gwblhau’r darn perthnasol ar ddiwedd y ffurflen gais, er mwyn rhoi gwybod i ni os **nad ydych** eisiau i Llenyddiaeth Cymru gysylltu â chi ynghylch cyfleoedd yn y dyfodol.

**Rôl Bardd Cenedlaethol Cymru**

**Beth yw amodau’r rôl?**

* Y ffi craidd ar gyfer y rôl yw £5,600 y flwyddyn, ynghyd â threuliau (sy’n cyfateb i oddeutu 14 diwrnod o waith). Caiff y bardd gyfle i roi ei stamp ei hun ar y rôl, serch hynny mae rhai ymrwymiadau a gweithgaredd craidd yn y cytundeb. Bob blwyddyn bydd gofyn i’r bardd:
* Greu pedair cerdd wreiddiol
* Cymryd rhan mewn pedwar digwyddiad swyddogol
* Cyflawni gweithgareddau hyrwyddo a marchnata gan gynnwys ysgrifennu erthyglau
* Trafod a chynllunio gyda staff Llenyddiaeth Cymru,
* Gweinyddu a threfn ei amserlen, cadw mewn cyswllt cyson â staff Llenyddiaeth Cymru
* cwblhau gweithgarwch monitro a gwerthuso rheolaidd.
* Bydd cerddi comisiwn y Bardd Cenedlaethol Cymru newydd yn cael eu cyfieithu i’r Gymraeg neu’r Saesneg – yn dibynnu ar brif iaith gwaith y Bardd Cenedlaethol – a bydd gofyn i’r bardd gydweithio gyda chyfieithydd creadigol.
* Mae’n debygol iawn y bydd cynigion am gomisiynau pellach yn dod i law, a gwahoddiadau i arwain ymgyrchoedd a phrosiectau cenedlaethol eraill wedi eu llywio gan Llenyddiaeth Cymru. Byddai unrhyw waith ychwanegol yn cael ei gytundebu ar wahân.

**Beth yw gofynion y rôl?**

* Bydd y Bardd Cenedlaethol Cymru nesaf yn cychwyn yn eu rôl o ddiwedd Mehefin 2022 ymlaen.
* Dyma rôl dair blynedd o hyd, tan haf 2025.
* Bydd rhaid gallu ymrwymo i o leiaf 14 diwrnod gwaith y flwyddyn i weithio fel Bardd Cenedlaethol Cymru; dyma isafswm y rôl ond mae prosiectau a chomisiynau ychwanegol mewn blwyddyn fel arfer. Os oes gennych chi unrhyw bryderon am eich argaeledd (e.e oherwydd cyflogaeth a/neu ddyletswyddau gofal) i gyflawni’r rôl, cysylltwch am sgwrs.

Am ragor o wybodaeth, darllenwch ein [Galwad am Enwebiadau](https://www.llenyddiaethcymru.org/galwad-am-enwebiadau-bardd-cenedlaethol-cymru/).

Os nad ydych chi’n gweld ateb i’ch cwestiwn yma, [cysylltwch â ni](https://www.llenyddiaethcymru.org/contact/) am fwy o wybodaeth.